El programa Agent Tutor de la Policia Local de Gandia va realitzar prop de 900 intervencions durant l'any passat
13 setembre 2024

## El programa Agent Tutor de la Policia Local de Gandia va realitzar prop de 900 intervencions durant l'any passat13 setembre 2024Última actualització: 13 setembre 2024

![](../gestion/img/5b9131b93e2f39c16d75be53498afcdf74e02db05c5ca6d2da2ae025dd09fade.jpg)  
  

La regidora delegada de Seguretat, Lydia Morant, i el Comissari Principal Cap de la Policia Local de Gandia, José Martínez Espasa, han comparegut aquest matí en roda de premsa per informar d'una nova iniciativa que s'emmarca dins de la commemoració del 150è aniversari de la creació de la Policia Local de Gandia.  
  
En aquesta ocasió, el 18 de setembre s'ha organitzat una conferència en línia a càrrec d'Emilio Calatayud, Magistrat de Menors de Granada. Les persones interessades a escoltar aquest Jutge podran fer-ho a partir de les 18 hores al Teatre Serrano.  
  
En aquesta línia, l'edil ha aprofitat la compareixença per a destacar la figura de Calatayud com a referent a l'àmbit de la justícia juvenil i reivindicar el programa "Agent Tutor" que compleix el seu segon any de funcionament. Una iniciativa dissenyada per prevenir la delinqüència i l'incivisme entre els joves i promoure la resolució de conflictes a l'entorn escolar.  
L'estructura d'aquesta unitat està formada per dos agents i un inspector que durant l'any passat han realitzat un total de 893 intervencions de les quals 424 s'han fet a centres escolars. D'aquestes actuacions, les més comunes han estat l'absentisme escolar (101) i 26 situacions d'assetjament escolar que s'han resolt favorablement.  
"Aquest programa té un impacte positiu a la comunitat educativa i el seu entorn alhora que ja s'ha consolidat com una eina essencial per a la convivència a la nostra ciutat", ha finalitzat Morant.  
  
Per part seua, el Comissari Principal ha destacat que amb aquesta conferència "intentem posar en valor el programa Agent Tutor", i destacat la llarga carrera professional del magistrat. "Ens fa veure els que treballem com a policies i amb menors no només la part tècnica sinó a comprendre aspectes de xics i xiques que encara es troben en creixement", ha afirmat.

[Twittear](https://twitter.com/share)